## Uredba o izdavanju obveznica za obnovu Republike Hrvatske

### NN 12/1992 (6.3.1992.), Uredba o izdavanju obveznica za obnovu Republike Hrvatske

# VLADA REPUBLIKE HRVATSKE

Na temelju članka 1. Zakona o ovlaštenju Vlade Republike Hrvatske za
donošenje uredbi kojima če uređivati pojedina pitanja iz djelokruga Sabora
Republike Hrvatske ("Narodne novine", broj 39/91 i 53A/91), Vlada
Republike Hrvatske na sjednici održanoj 6. ožujka 1992. godine, donijela
je

## UREDBU

### o izdavanju obveznica za obnovu Republike Hrvatske

Članak 1.

Radi osiguranja sredstava za financiranje i kreditiranje obnove javnih
objekata uništenih ratnim razaranjima, Republika Hrvatska izdaje i prodaje
obveznice za obnovu Hrvatske (u daljnjem tekstu: obveznice) u iznosu do
jedne milijarde američkih dolara.

Članak 2.

Obveznice su prenosive i glase na ime ili donosioca. Obveznice se prodaju
stranim pravnim i fizičkim osobama i društvima.

Članak 3.

Obveznice se izdaju u apoenima koji se dogovore s kreditorima i kupcima,
a glase na USD, DEM, CAD, AUD i JPY.

Članak 4.

Obveznice se izdaju s rokom isplate od 10 do 20 godina, ovisno o emisiji,
i amortiziraju se putem 16 do 36 kupona koji dospijevaju za plačanje polugodišnje,
s tim da prvi kupon dospijeva za naplatu nakon proteka dvije godine od
dana izdavanja pojedine serije obveznica.

Članak 5.

Na obveznice se plačaju kamate u visini kamata koje imaju državne obveznice
u zemljama na čiju valutu glase obveznice ili prema dogovoru kreditora
i kupaca obveznica s Vladom Republike Hrvatske.

Kamate se obračunavaju polugodišnje, a isplačuju se polugodišnje ili
u anuitetskim kuponima.

Ukoliko se kamate isplačuju putem anuitetskih kupona onda se kamata
od dana emisije obveznica do 30. lipnja 1994. godine pripisuje glavnici
tako da nominalni iznos obveznice uvećan za kamate čini osnovicu za utvrđivanje
visine iznosa anuitetskog kupona.

Članak 6.

Obveznica se isplačuje u valuti na koju glasi. Obveznica se na zahtjev
imaoca može isplatiti u domicilnoj valuti Republike Hrvatske.

Ako se isplata obveznice obavlja u domicilnoj valuti, isplata se obavlja
po srednjem tečaju te valute na dan isplate.

Članak 7.

Sredstva ostvarena prodajom obveznica uplačuju se na poseban račun,
a koriste se isključivo za namjene iz članka 1. ove uredbe, na način i
pod uvjetima koje utvrdi Vlada Republike Hrvatske.

Vlada Republike Hrvatske imenuje komisiju koja se brine o izdavanju
obveznica,i provodi nadzor nad korištenjem sredstava prikupljenih izdavanjem
obveznica.

Komisija svakih šest mjeseci podnosi Vladi i Saboru Republike Hrvatske
izvješče o korištenju sredstava.

Članak 8.

Vlasnici obveznica mogu u postupku pretvorbe poduzeča u društvenom vlasništvu
obveznicama plačati kupnju dionica i/ili udjela u poduzečima, te koncesije
i dugogodišnje zakupe.

U slučaju da cijena dionica ili udjela iz prethodnog stavka ovog članka
bude izražena u valuti koja je različita od valute na koju glase obveznice,
plačanje se računa po tečaju iz stavka 2. članka 6. ove uredbe.

Kada su predmet kupnje dionice ili udjeli u poduzečima u postupku pretvorbe
društvenih poduzeča ili su te dionice ili udjeli preneseni na Hrvatski
fond za razvoj, te u slučaju plačanja koncesije i dugogodišnjeg zakupa,
kod plačanja obveznicama priznaje se popust u iznosu od 10% (deset posto).

Članak 9.

Sredstva za isplatu obveznica osiguravaju se svake godine u Proračunu
Republike Hrvatske u godini njihova dospiječa.

Članak 10.

Primarnu prodaju obveznica na teritoriju Republike Hrvatske obavljaju
banke ovlaštene za obavljanje platnog prometa i kreditnih poslova s inozemstvom
na temelju ugovora koji u ime Republike Hrvatske zaključuje ministar financija.

Članak 11.

Primarnu prodaju obveznica izvan teritorija Republike Hrvatske obavlja
institucija koja se bavi ovakvim poslovima, a na temelju ugovora koji u
ime Republike Hrvatske zaključuje ministar financija.

Članak 12.

Ministar financija ovlašten je za donošenje odluke o cijeni po kojoj
če se obveznice prodavati u primarnoj prodaji, u slučaju da je cijena niža
od nominalne vrijednosti obveznice.

Članak 13.

Potraživanja iz obveznica zastarijevaju u roku od 3 (tri) godine Od
dana dospiječa na naplatu.

Članak 14.

Ovlaščuje se ministar financija da odredi ukupan iznos pojedine serije
obveznica iz članka l. ove uredbe, broj obveznica u seriji, oblik i sadržaj
obveznice i donosi potanje propise za provedbu ove uredbe.

Članak 15.

Ova uredba stupa na snagu danom objave u "Narodnim novinama".

Klasa:010-04/92-01/02

Urbroj : 5030105-92-2

Zagreb. 6. ožujka 1992.

Predsjednik

**dr. Franjo Gregurić, v.r.**

Uredba, NN 12/1992-256
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)